**Szakmódszertan I.**

**MAO8001N**

**MAO8001L**

**Tantárgyi tematika és félévi követelményrendszer**

**Féléves tematika:**

***Irodalom***

|  |  |
| --- | --- |
| **1.** | Az irodalompedagógia fogalma, az irodalmi nevelés cél- és feladatrendszere. Tanítási metódusok az elmúlt századokban. Az általános iskolás tanulók olvasási kultúrája (Nagy Attila olvasáskutató felméréseinek tanulságai). |
| **2.** | Az irodalmi és a köznapi (köznyelvi) kommunikáció. Az általános iskolai irodalomtanítás főbb didaktikai feladatai. Az irodalomóra típusai az általános iskolában. |
| **3.** | Az irodalom és más művészeti ágak kapcsolata, a szemléltetés lehetőségei az irodalomoktatásban. Drámajáték az általános iskolai irodalomórán. |
| **4.** | Jártasságok, készségek, képességek, kompetenciák fejlesztése az irodalomórán. A hagyományos (kánonközvetítő, ismeretátadásra épülő) és a kompetenciaalapú, befogadásközpontú irodalomtanítás. |
| **5.** | A tananyagkiválasztás és elrendezés néhány lehetséges modellje. Irodalomtanítás a fejlett európai országokban. Az irodalomtanítás dilemmái és perspektívái Magyarországon. |
| **6.** | A műértelmezés elméleti kérdései. Műértelmezési modellek az általános iskolai irodalomórán. |
| **7.** | ZH írása, a félévi munka összegzése, értékelése. |

***Anyanyelv***

|  |  |
| --- | --- |
| **8.** | Az anyanyelv-pedagógia fogalma, tárgya, módszerei, helye a tudományok rendszerében. |
| **9.** | A magyar anyanyelvi nevelés történetének vázlata. |
| **10.** | Az anyanyelvi nevelés a Nemzeti alaptantervben. A kulcskompetenciák – kompetenciafejlesztés az anyanyelvi nevelésben. |
| **11.** | Az anyanyelvi nevelés cél- és feladatrendszere a gyakorlatban. |
| **12.** | Tantárgy-pedagógiai alapelvek. Az anyanyelvi órák fő típusai. |
| **13.** | Zárthelyi dolgozat. |
| **14.** | A félévi munka összegzése, értékelése. |

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény:** gyakorlati jegy

**Az értékelés módja, ütemezése:**

A gyakorlati jegy megszerzésének feltétele: aktív részvétel a szemináriumokon, eredményes zárthelyi dolgozat írása mind az anyanyelv-pedagógiai, mind az irodalom szakmódszertani szemináriumon. A dolgozatokat az utolsó előtti irodalom módszertan, ill. anyanyelv-pedagógiai szemináriumon írják meg a hallgatók. Az eredményes dolgozat megírásához szükségesek: a szemináriumon korábban megbeszélt témák és a következő szövegek (tanulmányok, jegyzetrészek) ismerete:

***A félévközi ellenőrzések követelményei:***

Irodalom szakmódszertanból: Vörös József: Irodalomtanítás az általános és középiskolában. Nemzeti Tankönyvkiadó, Bp., 1997. 9–101. oldal; Gabnai Katalin – S. Takács Zsuzsa – Borosné Kézy Zsuzsa: Dramatikus játék a kisiskolában. A Biblia tanítása a harmadik és az ötödik osztályban. In: Irodalomtanítás I. Szerk.: Sipos Lajos. A Pauz Kiadó és az Universitas Kulturális Alapítvány kiadása, 1994. 147–160. oldal; Arató László: A tananyagkiválasztás és-elrendezés néhány lehetséges modellje. In: Irodalomtanítás a harmadik évezredben. Krónika Nova Kiadó, 2006. 113–123. oldal.

Anyanyelv-pedagógiából: Adamikné Jászó Anna 2001. *Anyanyelvi nevelés az ábécétől az érettségiig*. Trezor Kiadó. 16–21.; Bozsik Gabriella–Dobóné Berencsi Margit–Zimányi Árpád 2003. *Anyanyelvi tantárgy-pedagógiánk vázlata*. Eger: Líceum Kiadó. 7–17.; az Anyanyelv-pedagógia és Magyartanítás c. folyóiratok szemináriumon feldolgozott cikkei. Falus Iván 2003: Didaktika. Elméleti alapok a tanítás tanulásához. Nemzeti Tankönyvkiadó, Budapest. <https://www.tankonyvtar.hu/hu/tartalom/tamop425/2011_0001_519_42498_2/index.html>, Szőke – Milinte Enikő: A kommunikációs kompetencia a 2012-es NAT vitaanyagában. In.: Anyanyelv-pedagógia 2012/2. szám <http://www.anyanyelv-pedagogia.hu/cikkek.php?id=380>, NAT 2012, kerettantervek <http://ofi.hu/letoltheto-tanmenetek-segedletek>,

**Az érdemjegy** **kialakításának módja:**

Az érdemjegy meghatározására vonatkozó értékelési rend a következő. A gyakorlati jegy kiszámítása a félév során szerzett részjegyek átlaga alapján történik egyszerű kerekítéssel. (5 tizedre végződő átlag esetén a jegyek súlyozása az oktató mérlegelése alapján történik.) Ha a félévi részjegyek közül bármelyik elégtelen, azaz nem javította a hallgató, akkor a gyakorlati jegy is elégtelen. Javításra a TVSZ 13.§ alapján kerül sor.